IRIARTE OKIÑENA (EH Bildu, 2017-06-16):
Lehendakari andrea, legebiltzarkideok, egun on. Gobernuko sailburuok, lehendakari jauna, egun on.
Mundua Kataluniari begira dago. 107 egun gelditzen dira urriaren 1erako eta Puigdemont presidenteak egun horretarako iragarri du erreferenduma, Kataluniako herritarrek errepublika independente bat osatu nahi duten ala ez erabakitzeko erreferenduma.
Europako hiriburuetan, Amerikan, Asian, arreta handia da eta ikusi besterik ez dago Kataluniako Gobernuaren iragarpenak izandako oihartzuna.
Parlamentu honetan ez genuen osatu nahi izan Kataluniari buruzko lantalde berezitu bat eta ponentzian egiteko lantzat jo zen hura, baina beste gobernu batzuk lanean ari dira, beste talde batzuk lanean ari dira eta horregatik, Katalunian zer gertatuko horrek arreta eta jakinmin handia sortzen duelako, Jaurlaritzari ere galdetu nahi nioke zeintzuk diren aurreikusten dituen eszenatokiak, nola babestuko dituen Katalunian bizi diren euskal herritarrak  - edo Jaurlaritza honi dagozkionez Araba, Bizkaia eta Gipuzkoako herritarrak - ? Nola babestuko dituen Araba, Bizkaia eta Gipuzkoan bizi diren katalanen eskubideak? Zein jarrera eta egitasmo aurreikusten dituen eskenatoki bakoitzerako, eskenatokiak ugariak izan daitezkeelako. Tartean eta gaur eguna honela etorri denez, baita euskaraz bizitzeko eskubidea.
Azken egunotan Washington Post egunkariak bere iritzi orrian Kataluniari buruzko debateari tartea egin dio eta atentzioa deitu dit horrek beno, ba atentzioaz aparte inbidia apur bat ere eman didalako gatazka harrek hartzen duen tokia nazioartean.
Eta hausnarketa bat ere ekarri dit, izan ere, Estatu Batuek egun batean ere independentzia aldarrikatu zutela eta independizatu zirela. Bestela, oraindik ere Ingalaterrako erreginaren subdito izango liratekeela.
Edo beharbada, beharbada, ez dute ahaztu Woodrow Wilson presidenteak XX. mendearen hasieran esandakoa, hau da, herrialdeek autodeterminazio eskubidea dutela. Guk ere horrela dugu eta ezin dugu ahaztu Legebiltzar honetan ere onartu izan dela behin baina gehiagotan.
Euskal Herria Bilduk babes osoa adierazi die Kataluniako erakundeei eta bertako herri mugimenduari eta baita adieraziko ere, bai orain arteko ibilbidean eta baita aurrerantzean ere. Gure babes osoa du erreferenduma egiteko asmoak ere, herritarrei hitza eta erabakia ematea delako edozein gatazka politiko konpontzeko biderik egokiena.
Baina horrekin batera ezin dizut ukatu, Urkullu jauna, kezka izugarria sortzen digu Espainiako Gobernuak har dezakeen jarrerak.
Lo diré sin rodeos: Creo que es nuestra obligación hacer llegar al pueblo de Cataluña y a sus legítimas instituciones todo nuestro apoyo en un momento clave de su historia, en la que la deriva autoritaria del Estado español parece estar preparando toda su maquinaria para atropellar y pasar por encima de los derechos democráticos de Cataluña.
Intervención o disolución de las instituciones catalanas, inhabilitaciones o, quién sabe, si otras medidas mayores. Empleo de la fuerza o no, no sabemos a qué se refiere el Gobierno español cuando dice estar dispuesto a todo. Estar dispuesto a todo para evitar un referéndum. Pero, en todo caso, ninguna de esas medidas nos causaría sorpresa.
El Parlamento de Cataluña trabaja durante estos días en la Comisión de Investigación que trata de aclarar qué se esconde detrás de la llamada Operación Cataluña. Y están saliendo a la luz datos absolutamente escandalosos que en cualquier país europeo mínimamente democrático habrían supuesto la inmediata caída del gobierno de turno. En España no pasa eso.
Kataluniako Osasun Sistema zapuztu izanaz harro dagoen barne ministro bat  - por cierto, un ministro cuyas conversaciones son grabadas sin que nadie mueva un dedo para investigar quién graba y por qué graba en el despacho del ministro - , Bartzelonako alkateari Suitzan dirua daukala esanez egindako poliziaren informe faltsuak...
...y por qué grava en el despacho del ministro, Barcelonako alkateari Suitzan dirua daukala esanez egindako poliziaren informa faltsuak, inoren baimen eduki gabe Bartzelonara joan-etorri genbiltzan polizia komisarioak, politikari independentisten kontrako akusazio eta muntaiak eginez.
Javier de La Rosa, el pequeño Nicolas, Torrenteren pelikula batere irudiko luke ikusten ari garela, bene-benetan oso arduragarria eta gure ustez oso arriskutsua ez balitz.
Parlamentuko batzordean izan diren kazetariak eta epailek, hango Parlamentuan izan diren kazetaria eta epaileek ez daukate zalantzarik, oso goitik antolatutako polizia operazio da, polizia politiko bat da agerian geratu dela.
Saenz de Santamaria eta Rajoy bera deituta daude batzorde horretara baina ez dira joango, herritarrak zenbat inporta zaizkien erakutsiz, zeren hauek herritarren soberania defendatzen dute ondo datorkienean bakarrik.
Espainiako Kongresuak berak hartutako erabakiei muzin egiten diete sarritan, Frankoen hilobia, Valle de los Caídos, Catalá ministroaren erreprobazioa, Espainiako fiskal nagusiarena eta Espainiako Konstituzioa, hainbeste errespetatzen dutela dioten hori, ba zuzenean inkonstituzionala dira amnistia fiskala onartuz eta abar urratzen dituzte.
Euskal Herrian ongi ezagutzen ditugu eta guztiz horrek ez gaitu ustekabean harrapatzen, baina badakigu horretarako eta askoz gehiagorako kapazak direla euren interesak defendatzeko, eta Partidu Popularra ari naiz, bai, Urkullu jauna, Partidu Popularraz ari naiz.
Pep Guardiolaren ahotik asamblea nacional katalanak, Òmnium Cultutalarek, Kataluniako udal herri independentisten elkarteak babesa eskatu dio mundu osoari demokrazia izan dadin garailea eta uste dugu, uste dugu benetan Eusko Jaurlaritzak babes hori eskaini behar lukeela lehen unetik, beldur garelako zer egin dezake espainiar Estatuak dena egiteko prest dagoela esaten duen Gobernu baten eskutik. Ezagutzen dugulako historia, eta historiak erakusten digulako zuzenbidea eta eskubideak bigarren maila geratzen direla eta bigarren maila uzten dituela dena esaten duenean.
Parlamentu honetan bertan argi asko ikusi zuten hori Atutxak, Knörr eta Bilbao jaun-andreek. Europako Epaitegiek berriki duela egun gutxi esan behar esan dute epaiketa ez zela juxtua izan. Esan behar izan dute ez zutela defenditzeko aukerari izan. Esango nuke nik Espainiako auzitegiak berriro ere, beste behin ere biluzik geratu direla.
Esan guratsuak iruditu zaizkit zentsu horretan Atutxa jaunak egun horretan esandakoak "manipulacion, atropello brutal, hacer arrodillase a una institución, el Parlamento Vasco, nacido de la voluntad del pueblo". Horixe, horixe Parlamentu honi dagokionez eta Parlamentu honetatik kanpora, ba zer esan? Ilegalizazioak, kartzela zigorrak, oztopoak eta Kataluniako erakundeetan eta herriari begira ere horixe, horixe da, iruditzen zaidana.
Horregatik, Urkullu jauna, gobernuko kideok Euskal Herria Bilduk jakin nahiko luke zein izango den Eusko Jaurlaritzaren jarrera Katalunian erreferendum baiezko irabazten baldi badu? Independentzia deklaratzen baldin badute? Alegia, jakin nahi dugu, Eusko Jaurlaritzak estatu berri hori aitortu lukeen, baina jakin nahiko genuke tartean gertatu daitezkeen guztiak eta eszenatokiak ezberdinak izan daitezke, eta Espainiatik ere ezberdina marrazten dira, katastrofistagoan edo ez hain katastrofistan, zeintzuk izango diren Jaurlaritzak hartuko dituen neurria edo zein izango bere jarrera.
Ez dago interlokuture demokratikorik, ez dago aldebiko eskemarik, Katalunian jokoan dago, baina agerian dagoela da Espainiaren demokratizazioa ere jokoen dagoela. Orain jokoan dago eta uste dugu urte askotarako dagoela jokoan.
Orain ari da geratzen agerian gero eta argiago, gainera, hain eredugarritzat jo zen trantsizioak zituen gabezia demokratikoak eta, ondorioz, ondorioz Euskal Herriaren etorkizuna ere jokoan dago, gure eskubide sozialak eta herri bezala gure etorkizuna ere bai. Horregatik uste dugu herriz bezala erantzun behar diogula Kataluniari. 107 egun besterik ez, baina tartean gauzak asko gertatuko direnik ezin ukatuko dugu.
Gu beti Kataluniarekin esan zuen Agirre lehendakariak, iruditzen zaigu hitza betetzea tokatzen dela. Herri bezala jokatzea tokatzen dela eta herri bezala tokatzea jokatzen den honetan, berriz esango dizut, Urkullu jauna, Euskal Herria Bilduren eskua luzatuta dauka Gobernu honek herri bezala Kataluniaren herriaren aurrean elkarrekin aritzeko.
Eskerri asko.